CELEX: E2004G0004
Language: el
Date: 2004-06-03 00:00:00
Title: Απόφαση της Μόνιμης Επιτροπής των κρατών της ΕΖΕΣ αριθ. 4/2004/ΜΕ, της  3ης Ιουνίου 2004 , για σύσταση επιτροπής χρηματοδοτικού μηχανισμού

23.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 52/54
            
         
      ΑΠΌΦΑΣΗ ΤΗΣ ΜΌΝΙΜΗΣ ΕΠΙΤΡΟΠΉΣ ΤΩΝ ΚΡΑΤΏΝ ΤΗΣ ΕΖΕΣ
   αριθ. 4/2004/ΜΕ
   της 3ης Ιουνίου 2004
   για σύσταση επιτροπής χρηματοδοτικού μηχανισμού
   Η ΜΟΝΙΜΗ ΕΠΙΤΡΟΠΗ ΤΩΝ ΚΡΑΤΩΝ ΤΗΣ ΕΖΕΣ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο, όπως έχει προσαρμοστεί με το πρωτόκολλο για την προσαρμογή της συμφωνίας για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»),
   τη συμφωνία σχετικά με τη συμμετοχή της Τσεχικής Δημοκρατίας, της Δημοκρατίας της Εσθονίας, της Δημοκρατίας της Κύπρου, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στον Ευρωπαϊκό Οικονομικό Χώρο (εφεξής «η συμφωνία για τη διεύρυνση του ΕΟΧ»),
   το πρωτόκολλο 38α σχετικά με το χρηματοδοτικό μηχανισμό του ΕΟΧ που προσετέθη στη συμφωνία για τον ΕΟΧ με τη συμφωνία για τη διεύρυνση του ΕΟΧ,
   τη συμφωνία μεταξύ του Βασιλείου της Νορβηγίας και της Ευρωπαϊκής Κοινότητας σχετικά με τη θέσπιση νορβηγικού χρηματοδοτικού μηχανισμού για την περίοδο 2004-2009,
   την απόφαση της Μόνιμης Επιτροπής των κρατών της ΕΖΕΣ αριθ. 4/2003/ΜΕ, της 4ης Δεκεμβρίου 2003, για τη σύσταση προσωρινής επιτροπής χρηματοδοτικού μηχανισμού ΕΟΧ,
   την απόφαση της Μόνιμης Επιτροπής των κρατών της ΕΖΕΣ αριθ. 1/2004/ΜΕ, της 5ης Φεβρουαρίου 2004, για τη σύσταση ενός γραφείου για το χρηματοδοτικό μηχανισμό του ΕΟΧ και το νορβηγικό χρηματοδοτικό μηχανισμό,
   ΑΠΟΦΑΣΙΣΕ ΤΑ ΑΚΟΛΟΥΘΑ:
   Άρθρο 1
   Θεσπίζεται επιτροπή χρηματοδοτικού μηχανισμού (εφεξής «η επιτροπή») και αντικαθιστά την προσωρινή επιτροπή χρηματοδοτικού μηχανισμού του ΕΟΧ μόλις κάθε κράτος του ΕΟΧ, της ΕΖΕΣ διορίσει τα μέλη του. Η επιτροπή διαχειρίζεται το χρηματοδοτικό μηχανισμό του ΕΟΧ.
   Άρθρο 2
   Η επιτροπή θεσπίζει τους κανόνες και τις διαδικασίες για την εφαρμογή του χρηματοδοτικού μηχανισμού του ΕΟΧ και τους υποβάλλει για έγκριση στη Μόνιμη Επιτροπή μόλις ληφθούν όλες οι αναγκαίες διατάξεις για την ορθή λειτουργία του.
   Άρθρο 3
   Το γραφείο για το χρηματοδοτικό μηχανισμό του ΕΟΧ και το χρηματοδοτικό μηχανισμό της Νορβηγίας λειτουργεί ως γραμματεία για την επιτροπή χρηματοδοτικού μηχανισμού του ΕΟΧ.
   Άρθρο 4
   Κάθε κράτος της ΕΖΕΣ, μέρος της συμφωνίας για τον ΕΟΧ, αντιπροσωπεύεται στην επιτροπή και διαθέτει μία ψήφο.
   Άρθρο 5
   1.   Οι αποφάσεις λαμβάνονται από την επιτροπή με ομοφωνία. Μια απόφαση θεωρείται ότι έχει ληφθεί ομόφωνα αν κανένα μέλος δεν έχει ψηφίσει αρνητικά.
   2.   Ωστόσο, μία απόφαση για απόρριψη μιας αίτησης χρηματοδότησης θεωρείται ότι έχει ληφθεί, εάν τουλάχιστον ένα μέλος ψηφίσει την απόρριψή της.
   3.   Άλλα θέματα, για τα οποία η επιτροπή δεν συμφωνεί ομόφωνα, μπορούν να παραπεμφθούν στη Μόνιμη Επιτροπή των κρατών της ΕΖΕΣ.
   Άρθρο 6
   1.   Βάσει της αρχής του επιμερισμού των δαπανών, που θεσπίστηκε με απόφαση της Μόνιμης Επιτροπής, η επιτροπή χρηματοδοτικού μηχανισμού, στην αρχή κάθε οικονομικού έτους της περιόδου ανάληψης υποχρεώσεων (2004-2009), υπολογίζει το μερίδιο κάθε ετήσιας δόσης που πρέπει να διατεθεί για ανάληψη από κάθε κράτος ΕΟΧ-ΕΖΕΣ στο χρηματοδοτικό μηχανισμό του ΕΟΧ.
   2.   Οι προσκλήσεις για τις αρχικές πληρωμές και τις επακόλουθες ανασυστάσεις εκδίδονται από το διευθυντή του γραφείου για το χρηματοδοτικό μηχανισμό του ΕΟΧ και το νορβηγικό χρηματοδοτικό μηχανισμό.
   Άρθρο 7
   Η επιτροπή υποβάλλει τακτικά εκθέσεις για τις δραστηριότητές της και τη λειτουργία του χρηματοδοτικού μηχανισμού του ΕΟΧ στη Μόνιμη Επιτροπή των κρατών της ΕΖΕΣ. Η επιτροπή υποβάλλει ετησίως έκθεση στη Μόνιμη Επιτροπή.
   Άρθρο 8
   Η επιτροπή θεσπίζει τους οικείους διαδικαστικούς κανόνες.
   Άρθρο 9
   Η παρούσα απόφαση παραμένει σε ισχύ έως ότου εκπληρωθούν όλες οι υποχρεώσεις του χρηματοδοτικού μηχανισμού του ΕΟΧ.
   Άρθρο 10
   Η παρούσα απόφαση τίθεται αμέσως σε ισχύ.
   Άρθρο 11
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 3 Ιουνίου 2004.
      
         
            Για τη Μόνιμη Επιτροπή
         
         
            Ο Πρόεδρος
         
         Η Α.Υ. ο Πρίγκιπας Νικόλαος του ΛΙΧΤΕΝΣΤΆΪΝ
         
         
            Ο Γενικός Γραμματέας
         
         William ROSSIER